**CONTRACT DE SERVICII**

**Nr. …….. data: ……………..**

**1. *Părţile contractului***

***Agenția Națională pentru Programe Comunitare în Domeniul Educației și Formării Profesionale*** cu sediul în Splaiul Independenței nr. 313, Biblioteca Centrală a UNST Politehnica București, Etaj 1, Sector 6, București, telefon 021/2010700, cod fiscal 17306250, cont RO15 BACX 0000 0013 5942 1000, deschis la UNICREDIT BANK SA, reprezentată prin Monica CALOTĂ, funcţia Director, în calitate de **Achizitor**, pe de o parte,

............................***.*** cu sediul în ........................., str............., nr........... , telefon ...................., înregistrată la Registrul Comerțului sub nr. ...................., cod fiscal ......................., cont trezorerie.................................... deschis la ..........................., cont banca comerciala ......................... deschis la .................................. reprezentată prin ....................., funcţia ...................., în calitate de **Prestator**, pe de altă parte.

***2. Definiţii***

2.1. În prezentul contract următorii termeni vor fi interpretaţi astfel:

a) ***contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. Prestatorul se obligă să presteze serviciile de catering pentru evenimentul organizat de achizitor ”*...........................................*” din ziua/zilele de .......................... , ce se va desfășura în .............., str. ................, nr. .................., care trebuie să includă asigurarea meselor și pauzelor de cafea convenite şi în conformitate cu obligaţiile asumate prin prezentul contract.

4.2. Achizitorul se obligă să plătească prestatorului preţul convenit pentru îndeplinirea contractului de servicii.

4.3. Nr. maxim de participanți estimat la data semnării prezentului contract este de .............. persoane.

4.4. Preţul unitar convenit pentru masa de prânz este de ..... lei fără TVA/persoană, prețul convenit pentru cina este de ...... lei fără TVA/persoană iar pretul convenit pentru pauza de cafea este de ...... lei fără TVA/persoană. Prețul total este cel care rezultă din înmulțirea prețului unitar cu numărul de participanți la eveniment și cu numărul de mese (.....\*........\*...... masă prânz; .......\*........\*........ pauze de cafea; .......\*........\*....... cină) solicitate de achizitor, rezultând o sumă totală de ......... lei fără TVA, adică................lei cu TVA inclus, plătibil prestatorului de către achizitor în lei.

4.5. In cazul în care numărul de participanți este mai mic decât numărul de participanți estimat la punctul 4.3 și acest lucru nu este anunțat de către Achizitor cu minimum 24 de ore înainte de începerea evenimentului, Achizitorul va achita și contravaloarea meselor pentru toți participanții care nu se prezintă.

4.6. In cazul în care numărul de participanți este mai mare decât numărul de participanți estimat la punctul 4.3 și acest lucru este anunțat de către Achizitor cu minimum 24 de ore înainte de începerea evenimentului, Achizitorul va achita si contravaloarea serviciilor prestate pentru aceștia, respectiv înmulțind numarul de participanți prezenți în plus cu numarul de mese si cu prețul unitar maximal declarat si convenit la punctul 4.4.

**5. *Durata contractului***

5.1. Prezentul contract intră în vigoare de la data ultimei semnături a părților;

5.2. Prezentul contract încetează să producă efecte în termen de 60 de zile de la data intrării în vigoare;

5.3. Contractul va continua să producă efecte până la epuizarea convențională sau legală a oricărui efect, inclusiv perioada de garanție și eventualele pretenții fondate pe clauzele sale.

***6. Documentele contractului***

6.1. Documentele contractului sunt constituite în anexă la acesta:

1. Invitația nr. ........ din data de ................;

2. Propunerea tehnică și financiară a ofertantului.

***7.* *Obligaţiile principale ale prestatorului***

7.1. Prestatorul se obligă să presteze serviciile care fac obiectul prezentului contract în perioada/perioadele convenite şi în conformitate cu obligaţiile asumate.

7.2 Pregătirea si servirea mesei vor fi asigurate cu respectarea H.G. nr.924 /2005 privind aprobarea normelor de igienă a produselor alimentare, precum și cu respectarea celorlalte norme legale în vigoare.

7.3. Prestatorul se obligă să presteze serviciile la standardele şi sau performanţele prezentate în propunerea tehnică, anexă la contract.

7.4. Prestatorul are obligația să asigure colaborarea personalului propriu cu personalul achizitorului.

7.5. Prestatorul se obligă să despăgubească achizitorul împotriva oricăror:

 reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi

 daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea documentației întocmite de către achizitor.

***8.* *Obligaţiile principale ale achizitorului***

8.1. Achizitorul se obligă să plătească preţul convenit în prezentul contract pentru serviciile prestate.

8.2. Achizitorul se obligă să recepţioneze serviciile prestate în termenul convenit.

8.3. Achizitorul se obligă să plătească preţul către prestator în termen de 30 zile de la primirea facturii de la prestator. Plăţile în valută se vor efectua prin respectarea prevederilor legale.

***9.* *Sancţiuni pentru neîndeplinirea culpabilă a obligaţiilor***

9.1. În cazul în care, din vina sa exclusivă, prestatorul nu reuşeşte, în mod culpabil, să-şi execute obligaţiile asumate prin prezentul contract atunci achizitorul are dreptul de a rezilia contractul fără somaţie, punere în întârziere sau judecată şi de a pretinde plata de daune-interese în cuantum de 15% din valoarea totală a serviciilor calculată pentru numărul estimat de participanți, conform art. 4.3. coroborat cu teza a doua a art.4.4. din contract.

9.2. În cazul în care achizitorul nu onorează facturile la expirarea perioadei convenite, atunci acesta are obligaţia de a plăti dobânda penalizatoare la nivelul dobânzii legale, conform Legii 72/2013.

9.3. Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***10. Alte responsabilităţi ale prestatorului***

10.1. (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

10.2. Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***11. Alte responsabilităţi ale achizitorului***

11.1. Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

***12. Recepţie şi verificări***

12.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din documentația de atribuire.

12.2. Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

***13. Începere, finalizare, întârzieri, sistare***

13.1. (1) Prestatorul are obligaţia de a începe prestarea serviciilor în timpul cel mai scurt posibil de la data semnării prezentului contract.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

13.2. (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

13.3. Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorul. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

13.4. În afara cazului în care achizitorul este de acord cu o prelungire a termenului de execuţie/prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***14. Subcontractanţi***

14.1. Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

14.2. (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

14.3. (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

14.4. Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

***15. Forţa majoră***

15.1. Forţa majoră este constatată de o autoritate competentă.

15.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

15.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

15.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

15.6. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***16. Soluţionarea litigiilor***

16.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

16.2. Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din București.

***17. Limba care guvernează contractul***

17.1. Limba care guvernează contractul este limba română.

***18. Comunicări***

18.1. Orice comunicare între părţi, referitoare la îndeplinirea prezentului contract, trebuie să fie transmisă în scris prin e-mail.

18.2. Comunicările între părţi se pot face şi prin telefon, cu condiţia confirmării în scris a primirii comunicării.

***19. Legea aplicabilă contractului***

19.1. Contractul va fi interpretat conform legilor din România.

***20. Dispoziții finale***

20.1. Părțile prezentului contract înțeleg că datele cu caracter personal care reies din încheierea și executarea prezentului pot fi prelucrate doar în scopul aducerii la îndeplinire a obiectului contractului precum și în scopul arhivării, în conformitate cu Regulamentul U.E. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date, cu rectificările ulterioare.

Prezentul contract se încheie în două exemplare, câte unul pentru fiecare parte, ambele cu egală valoare juridică.

**ACHIZITOR** , **PRESTATOR ,**

........................... ........................

Director A.N.P.C.D.E.F.P. Administrator ...............................